100. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ.Ζ332/1741 της 2/10 Φεβρ.1981  (ΦΕΚ Β΄87) Περί του τρόπου υπολογισμού της κατά τας διατάξεις του Υπαλληλικού Κώδικος κανονικής αδείας απουσίας των δημοσίων υπαλλήλων και υπαλλήλων νομικών προσώπων δημοσίου δικαίου. Έχοντες υπ΄όψει: α)Τας διατάξεις της παρ.3 του άρθρ.3 της από 29 Δεκ.1980 πράξεως νομοθετ. Περιεχομένου «περί καθιερώσεως πενθημέρου εβδομάδος εργασίας των δημοσίων εν γένει υπηρεσιών και ρυθμίσεως συναφών θεμάτων» (ΦΕΚ 299 τ. Α΄/30.12.80) και  β)Τας διατάξεις των άρθρ.101, παρ.2, 3 και 4, 103, παρ.1 και 104 του Υπαλληλικού Κώδικος (Π.Δ. 611/77), αποφασίζομεν: 1.Δια την εφαρμογήν της παρ.1 του άρθρ.3 της από 29 Δεκ.1980 πράξεως νομοθετ. περιεχομένου «περί καθιερώσεως πενθημέρου εργασίας των δημοσίων εν γένει υπηρεσιών και ρυθμίσεως συναφών θεμάτων» ή, εν συνόλω ή τμηματικώς, χορηγουμένη εις τον υπάλληλον κανονική άδεια απουσίας, μετ΄αφαίρεσιν τεσσάρων ημερών Σαββάτου ή Δευτέρας, κατά τα προβλεπόμενα υπό της παρ.1 του άρθρ.3 της ανωτέρω πράξεως, ορίζεται εις είκοσι δύο, συνολικώς, εργασίμους ημέρας. 2.Εκ της συνολικής υπό του υπαλλήλου δικαιουμένης κανονικής αδείας απουσίας εξ είκοσι δύο εργασίμων ημερών, δέκα πέντε εξ αυτών εργάσιμοι ημέραι δέον να χορηγώνται υποχρεωτικώς, εφ΄όσον το ζητήση ο υπάλληλος, εντός της από 15 ης  Μαΐου μέχρι 15 ης  Οκτωβρίου περιόδου. 3.Το ανώτατον όριον της περί ης η παρ.2 του άρθρ.101 του Υπαλληλικού Κώδικος κανονικής αδείας απουσίας ορίζεται εις επτά εργασίμους ημέρας. 4.Η υπό των διατάξεων της παρ.3 του άρθρ.101 του Υπαλληλικού Κώδικος προβλεπόμενη δικαπενθήμερος κανονική άδεια απουσίας ορίζεται είς ένδεκα εργασίμους ημέρας. 5.Το ανώτατον όριον των υπό των διατάξεων της παρ.4 του άρθρ.101 του Υπαλληλικού Κώδικος προβλεπομένων κανονικών αδειών απουσίας άνευ αποδοχών ορίζεται εις ένδεκα ή είκοσι δύο εργασίμους ημέρας. 6.Το ανώτατον όριον των υπό των διατάξεων του δευτέρου εδαφίου της παρ.1 του άρθρ.103 του Υπαλληλικού Κώδικος προβλεπομένης προσαυξήσεως κανονικής αδείας  ορίζεται εις τρείς εργασίμους ημέρας. Ειδικώτερον, αι υπό της υπ΄αριθ. Ζ332/2/6331/ 4.5.1976 αποφάσεώς μας (ΦΕΚ 646/12.5.1976 τ. Β΄) προβλεπόμεναι προσαυξήσεις της κανονικής αδείας απουσίας ορίζονται ως ακολούθως: α)Δι’ υπαλλήλους υπηρετούντας εις τους Νομούς Ξάνθης, Ροδόπης και Έβρου: αα)Προσαύξησις μιάς εργασίμου ημέρας, μέχρις αποστάσεως 200 χιλιομέτρων. ββ)Προσαύξησις δύο εργασίμων ημερών, δι’ απόστασιν άνω των 200 και μέχρι 400 χιλιομέτρων. γγ)Προσαύξησις τριών εργασίμων ημερών, δι΄απόστασιν άνω των 400 χιλιομέτρων, ως και δια κίνησιν εις οιανδήποτε νήσον της χώρας, ανεξαρτήτως αποστάσεως. β) Δι’ υπαλλήλους υπηρετούντας εις τους Νομούς Λέσβου, Χίου, Σάμου και Δωδεκανήσου: αα)Προσαύξησις μιας εργασίμου ημέρας, δια κίνησιν εντός των ορίων της νήσου, ένθα εδρεύει η υπηρεσία των. ββ)Προσαύξησις δύο εργασίμων ημερών, δια κίνησιν εις οιανδήποτε νήσον του αυτού Νομού και  γγ)Προσαύξησις τριών εργασίμων ημερών, δια κίνησιν εις οιανδήποτε νήσον, κειμένην εκτός των ορίων του Νομού, ως και δια κίνησιν εις τον Ηπειρωτικόν χώρον. 7.Η κατά την παρ.2 του άθρρ.104 του Υπαλληλικού Κώδικος κανονική άδεια απουσίας δεν δύναται να υπερβή εν συνόλω τας επτά εργασίμους ημέρας. 8α.Προκειμένου περί υπαλλήλων υπηρετούντων εις υπηρεσίας, εφ’ων δεν εφαρμόζεται η πενθήμερος εβδομάς εργασίας, η υπό των διατάξεων της παρ.1 του άρθρ.3 της ανωτέρω πράξεως προβλεπομένη κανονική άδεια απουσίας ορίζεται εις είκοσι εξ εργασίμους ημέρας. β)Αι υπό των παρ.2,3,4,5 και 7 της παρούσης προβλεπόμεναι ημέραι κανονικής αδείας απουσίας ανάγονται, προκειμένου περί των εις το προηγούμενον εδάφιον αναφερομένων υπαλλήλων, εις δέκα επτά, εννέα, δέκα τρεις, δέκα τρείς ή είκοσι έξ και επτά εργασίμους ημέρας, αντιστοίχως. 9.Η ισχύς της παρούσης ορίζεται από 1 ης Ιαν.1981. Για τον αριθμό των ημερών που δικαιούνται, επί πλέον της κανονικής άδειας, οι υπάλληλοι που πάσχουν ή έχουν παιδιά που πάσχουν από νόσημα που απαιτεί τακτικές μεταγγίσεις αίματος, βλέπε παρ.15 άρθρ.16 Νόμ.1586/26 Μαρτ. –1 Απρ.1986,(ΦΕΚΑ Α΄37), (κατωτ.αριθ.117). (Αντί για τη σελ. 316,839(β) Σελ. 316,839(γ) Υπαλληλικός Κώδικας 2.Ε.β.100 